ເສ​ດຖະກິດ​ຂອງໄທ​ຫົດ​ຕົວ ໃນຂະນະທີ່​​ເງິນ​ບາດ ​ແຂງ​ຄ່າຂຶ້ນ
ການ​ຫົດ​ໂຕຂອງ​ເສດຖະກິດໄທ​ ບົ່ງ​ບອກ​ເຖິງສະພາວະເສດຖະກິດ​ຕົກ​ຕໍ່າ. ມີການຖິ້ມ​ໂທດໃສ່​ກາ​ນສົ່ງ​ອອກ ທີ່​ອ່ອນ​ຕົວ​ລົງແລະ​​ເງິນ​ບາດ​ແຂງ​ຄ່າຂຶ້ນ
ທາງການໄທກ່າວວ່າ ເສດຖະກິດຂອງປະເທດແມ່ນໄດ້ຫົດຕົວເຂົ້າເລັກນ້ອຍໃນຊ່ວງ 3 ເດືອນທີ່ສິ້ນສຸດລົງໃນທ້າຍເດືອນກັນຍານັ້ນ ເຮັດໃຫ້ເປັນໄຕມາດທີ່ສອງລຽນຕິດ ທີ່ເສດຖະກິດຫົດຕົວເຂົ້າ ຜົນຕົວເລກທີ່ຫາກໍອອກມາໃນວັນຈັນມື້ນີ້ ສະແດງໃຫ້ເຫັນວ່າ GDP ຫລືຜົນຜະລິດໂຮມພາຍໃນປະເທດທັງໝົດ ໄດ້ຫລຸດລົງ 0 2% ໃນຊ່ວງ 3 ເດືອນດັ່ງ ກ່າວ ລຸນຫລັງທີ່ໄດ້ຫລຸດລົງ 0 6% ໃນຮອບ 3 ເດືອນກ່ອນນັ້ນ ການຫົດຕົວເຂົ້າຂອງເສດຖະກິດສອງໄຕມາດລຽນຕິດ ຖືວ່າເປັນການບົ່ງບອກເຖິງສະພາວະ ເສດຖະກິດຕົກຕໍ່າ ການຊັກຊ້າລົງນີ້ມີຂຶ້ນ ໃນຂະນະທີ່ປະເທດອື່ນໆໃນຂົງເຂດມີການຈະເຣີນເຕີບໂຕຢ່າງແຂງແຮງ ນຳໜ້າໂດຍສິງກະໂປ ທີ່ທໍານາຍວ່າເສດຖະກິດຂອງຕົນຈະມີການ ຂະຍາຍຕົວຮອດ 15% ປີໃນປີນີ້ ທາງການໄທຖິ້ມໂທດການຫົດຖອຍຂອງເສດຖະກິດ ໃສ່ການສົ່ງອອກທີ່ອ່ອນຕົວລົງ ແລະເງິນບາດແຂງຄ່າຂຶ້ນນັ້ນ ແຕ່ເຖິງຢ່າງນັ້ນກໍຕາມ, ພວກນັກວິເຄາະໃຫ້ຂໍ້ສັງເກດວ່າ ເສດຖະກິດຂອງໄທຍັງແຂງ ແຮງກວ່າປີທີ່ຜ່ານມາ GDP ສໍາລັບຊ່ວງເດືອນກໍລະກົດເຖິງເດືອນກັນຍານັ້ນ ແມ່ນ 6 7% ສູງກວ່າຊ່ວງດຽວກັນໃນປີທີ່ແລ້ວ